"Babel
Blu",
la
identitât e je tal aiar
Ai
24 di Fevrâr a Cjarlins une cerce in anteprime dal lavôr di Renato
Rinaldi
Il
progjet, menzon speciâl al 'Premio Solinas 2011', al conte il Friûl
di vuê daûr de sô bandiere.
Te
serade la proiezion di tocs des videointervistis e un confront tra
l'autôr e Lorenzo Fabbro (ARLeF)
Lunis
ai 24
di Fevrâr a
Cjarlins
e
je une anteprime assolude. A tacâ di vot
e mieze sot sere li
dal centri sociâl de Latarie
Turnarie
e sarà la pussibilitât di viodi pe prime volte
une cerce dal progjet 'Babel
Blu' dal regjist Renato
Rinaldi, che doi agns indaûr al à vût la menzon speciâl
dal ‘Premio Solinas Documentario per il
Cinema’
A
vignaran mostrâts tocs des videointervistis fatis dal autôr e
in
zonte de proiezion si fasarà un dibatiment viert in cont dai
argoments frontâts in chel che al è un documentari dedicât ae
diviersis manieris di viodi e di vivi la identitât furlane.
La discussion e vignarà vierte di un confront jenfri l'autôr e il
president de ARLeF
(Agjenzie
Regjonâl pe Lenghe Furlane), Lorenzo Fabbro.
'Babel
Blu' al conte il Friûl di vuê e la identitât furlane a tacâ
di une riflession dal innomenât sociolic e filosof di divignince
polache Zygmunt Bauman – «la identitât e je tal aiar» –
e dal fat che ator dal Friûl si cjatin simpri plui bandieris blu cu
la acuile zale, esponudis in puescj publics e privâts.
La
bandiere dal Friûl si cjate in situazions une vore diferentis: tai
zardins des cjasis, tes fabrichis, in ambients publics, fûr dai
barcons o dai teracins, in ocasion di events istituzionâi e in
contescj plui o mancul alternatîfs, dai concierts rock aes fiestis
di place, des messis ai raduns dai motârs. La acuile dal patriarcje
Beltram e je un simbul
che salacor al cjape sù ancje altris formis, dal adesîf tacât
suntune machine ae marcje di une dite di traspuarts e fintrermai al
tatuaç.
'Babel
Blu' al tire dongje lis testemoneancis di tancj di lôr che a àn
metût fûr la bandiere. L'intindiment di Rinaldi al è chel di cirî
di capî lis diviersis motivazions e i diviers significâts che a
stan daûr di un simbul che al palese une identitât comune e tantis
declinazions diferentis, tra afermazions positivis, rivendicazions,
passions, delusions e contradizions. Une riflession su la
contemporaneitât fate cun mieçs e cun ategjaments inovatîfs.
L'incuintri
di lunis ai 24 di Fevrâr al è inmaneât de bande dal Comun di
Cjarlins, inte suaze des ativitâts metudis adun dal Sportel
intercomunâl pe lenghe furlane di Cjarlins e Muçane, cu la
colaborazion de Clape culturâl di Cjarlins e Sarvâs e di
Informazione Friulana e Radio Onde Furlane.
La
partecipazion ae serade
e je libare e gratuite.
----------
Comunicât
di
RADIO ONDE FURLANE
epo_Latn vec_Latn epo_Latn fur_Latn kac_Latn fur_Latn eus_Latn mlt_Latn fur_Latn fur_Latn mri_Latn fur_Latn fur_Latn srd_Latn kac_Latn fur_Latn fur_Latn smo_Latn fur_Latn fur_Latn fur_Latn scn_Latn fur_Latn fur_Latn fur_Latn fur_Latn ita_Latn lmo_Latn ilo_Latn fur_Latn srd_Latn fur_Latn fur_Latn fur_Latn fur_Latn ltz_Latn fur_Latn fur_Latn epo_Latn fur_Latn fur_Latn fur_Latn fur_Latn fur_Latn epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lua_Latn epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn epo_Latn fur_Latn fur_Latn unk fur_Latn scn_Latn fur_Latn